**Gradska tržnica d.o.o., Augusta Šenoe 12, Varaždin –Tel. 042-302-956 / Fax 042-302-902 www.varazdinski plac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**najava za medije** / za objavu odmah

**Dan zimnice na varaždinskome placu**

**Radionica Moire i Zdravka Rogine uz dar svakom posjetitelju:**

**knjižica njihovih najboljih recepata za pripremu zimnice**

**Varaždin, 24. kolovoza 2017.** – Varaždinski plac će prijepodne u **subotu**, **2. rujna** ugostiti finaliste posljednje sezone najpopularnijeg kulinarskog TV showa 'Tri, dva, jedan kuhaj!, Moiru i Zdravka Roginu. Ovaj poznati varaždinski gastronomski dvojac na placu će održati radionicu izrade zimnice, te demonstrirati posjetiteljima kako se priprema mnogima najomiljeniji zimski specijalitet – mladi grah za zimu.

Najsretniji će posjetitelji u nagradnoj igri moći osvojiti i staklenku zimnice s njihovim potpisom, a svima na dar, Moira i Zdravko podijelit će knjižicu najboljih recepata za pripremu ajvara, šalše, turšije, cikle, miješane salate i drugih ukusnih zimskih delicija.

Radionica i savjetovaonica Zdravka i Moire održava se **od 9:00 do 12:00 sati**, a za veselu će glazbenu podlogu biti zadužen tamburaški sastav **'Špancir'**. Danu zimnice sa svojom ponudom pridružit će se i **Udruga žena 'Trnovečko srce'**. Događaj će moderirati varaždinski 'gradski notar' **Krunoslav Čolo**.

Dan zimnice na varaždinskome placu uvertira je u niz zanimljivih događaja koji će uslijediti tijekom jeseni. Već za 16. rujna sprema se velika fešta povodom Dana varaždinskog placa, a potom u listopadu Humanitarna kestenijada, te Festival tikvi. Vrganijada i Bez zelja nema veselja slijede u studenom, a krajem godine će se održati i jubilarni, 10. izbor Najkumice varaždinskog placa.

**Gradska tržnica d.o.o.**

direktor Predrag Ciglar

E-mail: direktor@varazdinskiplac.hr

Tel: 042.302.956